Կինթայր թերակղզի

Կինթայր թերակղզի, (գաել.՝ Cinn Tìre, անգլ.՝ Kintyre), թերակղզի արևմտյան Շոտլանդիայում, Արգայլ և Բյուտ վարչական շրջանի հարավարևմտյան մասում։ Թերակղզին ձգվում է հարավից հյուսիս, մինչև Իսթ Լոխ Թարբերտ մոտ 30 մղոն (48կմ)։ Կինթայրից անմիջապես դեպի հյուսիս ընկած տարածքը հայտնի է Նափդել անվամբ։ Կինթայրը երկար և նեղ թերակղզի է՝ արևմտյան և արևելյան ափերը միմյանցից հեռու են ոչ ավել քան 11 մղոն (18կմ)։ Կինթայր թերակղզու արևելյան ափը փակում են Կիլբրանան Սաունդի ափամերձ գագաթները, որոնցից է Թոր Մորը։ Թերակղզու կենտրոնական մասը հիմնականում բլրապատ մորեններ են։ Ափամերձ տարածքները և թերակղզու խորքը, այնուամենայնիվ, արգավանդ է և բերրի։ Կինթայրը երկար ժամանակ բաղձալի տարածք է եղել բնակիչների համար, ներառյալ շոտլանդացիների նախնիների, որոնք գաղթել էին Ալսթերից դեպի արևմտյան Շոտլանդիա և վիկինգների համար, որոնք նվաճեցին տարածքը և բնակություն հաստատեցին այնտեղ Ք.Ա. երկրորդ հազարամյակի սկզբներին։ Տարածքի գլխավոր քաղաքը Քեմբելթաունն է, որը 18-րդ դարի կեսերից ի վեր եղել է արքայական գյուղաքաղաք։ Տարածքի տնտեսությունը երկար ժամանակ հիմնված էր ձկնորսության և անասնապահության վրա, թեպետ Քեմբելթաունը համաշխարհային հռչակ է վայելում որպես աշխարհի ամենանրբահամ վիսկի արտադրող։ Քեմբելթաունի վիսկին բազմաթիվ մրցույթների հաղթող է ճանաչվել։ Բնակավայրեր Տրանսպորտ Կինթայր թերակղզում գործող հասարակական տրանսպորտի բոլոր տեսակների մասին ամբողջական տեղեկատվություն կարելի է գտնել Traveline Scotland կայքում։ Ավտոբուսային ծառայություն Կինթայր թերակղզուց գործում են դեպի Գլազգո և հակառակ ուղղություններով ավտոբուսներ, որոնց սպասարկում է Ուեսթ Քոսթ Մոթորսը (West Coast Motors Արխիվացված 2020-11-03 Wayback Machine)՝ Սքոթիշ Սիթիլինկ ընկերության միջոցով։ Կինթայր թերակղզում գործում են նաև ավտոբուսներ, որոնց սպասարկում է միայն Ուեսթ Քոսթ Մոթորսը (West Coast Motors Արխիվացված 2020-11-03 Wayback Machine) Օդային տրանսպորտ Գլազգոյի միջազգային օդանավակայանի և Քեմբելթաունի օդանավակայանի միջև գործում են կանոնավոր չվերթներ։ Ծովային տրանսպորտ Կինթայր թերակղզու ափամերձ բնակավայրերի միջև ծովային ուղևորափոխադրումներն իրականացնում է Կալեդոնյան ՄաքԲրեյն ընկերությունը՝ հետևյալ ուղղություններով Քլեյոնիգ - Լոխրանձա (ամռանը) Կենակրեյգ - Այլա Թարբերտ - Լոխրանձա (ձմռանը) Թարբերտ - Պորտովադի Թեյինլոն - Գիգա Քեմբելթաուն- Արդրոսան (ամռանը) Kintyre Express-ի կողմից Քեմբելթաուն - Թրուն Քեմբելթաուն- Բալիքասլ, Անթրիմի կոմսություն (Հյուսիսային Իռլանդիա) Երկաթուղի Ներկայումս թերակղզում երկաթուղի չի գործում։ 1876 թվականից մինչև 1631 թվականը գործել է Քեմբելթաուն-Մաչռիհանիշի թեթև երկաթուղին, որը սկզբնապես կառուցվել էր ածուխ տեղափոխելու նպատակով։ Պատմամշակութային վայրեր Նախապատմական ժառանգություն Ազնվականական տիտղոսներ Ռոբերտ Ստյուարտ, Կինթայրի դուքս (վերացած) Կինթայրի և Լոռնի մարկիզ (Արգայլի դքսի մի ճյուղը) Տես նաև Կիլդոնալդ ծովածոց Առնչվող երգեր Կինթայր թերակղզու հետ առնչվող երգերից ամենահայտնին Պոլ ՄաքԿարտնիի «Mull of Kintyre» երգն է, որը թողարկվել է 1977 թվականին։ Երգը կատարել է Պոլ ՄաքԿարտնիի և նրա կնոջ՝ Լինդայի հիմնադրած «Wings» ռոք խումբը։ Երգը գովերգում է գեղատեսիլ թերակղզին, որտեղ երգիչը 1966 թվականից ի վեր Հայ Փարկ ագարակի սեփականատերն էր։ Երգը դարձավ «Wings» խմբի կատարած մեծագույն հիթը Միացյալ Թագավորությունում, որտեղ այն դարձավ Սուրբ Ծննդյան տոների առաջատար երգը և առաջին սինգլը, որի ավելի քան երկու միլիոն օրինակ վաճառվեց Միացյալ Թագավորությունում։ Արտաքին հղումներ Kintyre.org - Official visitor and tourist information website for Kintyre Արխիվացված 2021-06-14 Wayback Machine VisitKintyre.info - Web Site including webcam, accommodation, news, photo galleries etc KIntyre.biz - Visitor information, accommodation, photos and much more Արխիվացված 2008-09-16 Wayback Machine walkthekintyreway.co.uk - Guide to the long distance Kintyre Way walk Արխիվացված 2017-06-01 Wayback Machine Ծանոթագրություններ